Brad Raffensperger

Bradford Jay Raffensperger (født 18. mai 1955) er en amerikansk republikansk politiker, forretningsmann og bygningsingeniør fra delstaten Georgia. Han tjenestegjør siden 2019 som Secretary of state i Georgia, og var medlem av Georgias representanthus fra 2015 til 2019 hvor han representerte distrikt 50.

I kjølvannet av presidentvalget i USA 2020 fant det sted en telefonkonferanse mellom Raffensperger og president Donald Trump den 2. januar 2021. Under denne konferansen prøvde Trump å presse valgmyndighetene til å «finne stemmer» som skulle omgjøre valgresultatet og gjøre han til valgvinner  Etter samtalen skrev Trump på Twitter at Raffensperger hadde «manglende vilje eller evne til å besvare spørsmål» omkring et påstått valgfusk. Som respons sa Raffensperger at «sannheten vil komme frem». Kontoret til Secretary of state holdt deretter pressekonferanse, hvor faktafeil i presidentens påstander ble påvist.

Referanser

Eksterne lenker 
 

Personer fra Fulton County i Georgia
Politikk i Georgia (USA)
Medlemmer av Det republikanske parti (USA)